Γραμμή 4 (Προαστιακός Αθήνας)

Η Γραμμή 4 είναι υπηρεσία του Προαστιακού της Αθήνας, διαχειριζόμενη από την ΤΡΑΙΝΟΣΕ. Συνδέει τα Άνω Λιόσια με το Αεροδρόμιο. Η γραμμή κινείται εξ ολοκλήρου επί της σιδηροδρομικής γραμμής Αεροδρομίου–Πάτρας, και παρόλο που στους χάρτες παρουσιάζεται ως ξεχωριστή, λειτουργεί προς το παρόν ως τροφοδοτική της Γραμμής 1. Οι συρμοί της γραμμής είναι ηλεκτροκίνητες αυτοκινητάμαξες Siemens Desiro 460.

Η τέταρτη γραμμή του Προαστιακού τέθηκε σε λειτουργία στις 30 Ιουλίου 2017, μετά την αναδιαμόρφωση των δρομολογίων του δικτύου με αφορμή την ολοκλήρωση της εγκατάστασης ηλεκτροκίνησης στο τμήμα της σιδηροδρομικής γραμμής έως τον Σταθμό Λαρίσης. Η Γραμμή 1, η οποία εκτελούσε δρομολόγια μεταξύ των σταθμών Αεροδρομίου, Σ.Κ.Α. και Κιάτου, υπέστη αλλαγή πορείας και επανήλθε στην αρχική της διαδρομή μεταξύ Σταθμού Λαρίσης και Αεροδρομίου. Τα απευθείας δρομολόγια Αεροδρομίου–Κιάτου καταργήθηκαν λοιπόν και έτσι δημιουργήθηκε η Γραμμή 4 με σκοπό να συνδέσει τον διεθνή αερολιμένα της Αθήνας με το εθνικό σιδηροδρομικό δίκτυο. Στις 24 Φεβρουαρίου 2018 επεκτάθηκε μέχρι τα Άνω Λιόσια με την ολοκλήρωση των έργων στο Σ.Κ.Α. Στις 22 Ιουνίου 2020, αποκαταστάθηκε η απευθείας σύνδεση της Πελοποννήσου με το «Ελευθέριος Βενιζέλος» με στην έναρξη λειτουργίας της Γραμμής 5 μεταξύ Αιγίου και Αεροδρομίου μέσω Κιάτου.

Σταθμοί

Παραπομπές

4
4